Mabuza sê oor Medupi, Kusile-kontrakteAdjunkpres. David Mabuza (Februarie 2019) (Foto: Ayanda Ndamane/African News Agency/ANA) Die kontrakte om die Medupi- en Kusile-kragstasies te bou is baie sleg gestruktureer en dit het tot korrupsie gelei, het adjunkpres. David Mabuza Dinsdag in die parlement toegegee. “Die ooreenkoms het nie die doelwit van plaaslike deelname bereik nie,” het hy gesê terwyl hy vrae in die parlement beantwoord het. “Dit het tot korrupsie en plundery gelei.” Hy het verduidelik die kontrakte moes só saamgestel word dat die kontrakteurs vir die verliese verantwoordelik sou wees met herhaaldelike vertragings om die twee kragstasies te bou. “Wanneer hulle nie die sperdatum haal nie, dan word hulle nie gepenaliseer nie; Eskom is dan verantwoordelik vir die boetes.”